﻿    Spiritul întregitor de ţară al Podului de flori este activ 
 
   Am primit din partea d-lui Ilie Bratu, preşedintele Mişcării Unioniste din Republica 
Moldova o corespondenţă încurajatoare pentru o cât mai bună solidarizare a unioniştilor 
de pe cele două maluri ale Prutului. Societatea Culturlaă Bucureşti-Chişinău 
consideră că, în circumstanţele actuale, Reîntregirea României poate fi realizată prin 
votul parlamentarilor de la Chişinău. Conştientizarea populaţiei din R. Moldova trebuie 
făcută cu timp şi fără timp, de către toţi românii luminaţi, mai ales de către cei din 
Basarabia. Este limpede că MURM nu beneficiază de nici un sprijin politic şi financiar, 
ceea ce nu înseamnă că membri şi simpatizantii nu pot fi eficienţi, dacă nu neglijează o 
cale de mare succes, experimentată de sfinţii apostoli şi de creştinii ce i-au urmat. 
Credinţa! Propoveduirea prin viu grai! Să-şi facă un proces de conştiinţă fiecare 
unuionist din R. Moldova, fie că e membru al MURM sau al oricărui partid, sau fără de 
partid, dacă prin viu grai, fie doar în ultimii doi-trei ani, a militat pentru unificarea 
poporului român, indiferent de greutăţile vieţii şi de anumite riscuri, din partea 
organismelor represive. Ardelenii în condiţii mult mai dramatice s-au dus la Alba Iulia şi 
prin plebiscit, un adevărat parlament al poporului român de sub ocupaţia imperiului 
austro-ungar, au votat pentru  Unire şi au reuşi să trăim împreună, toţi românii, pe 
pământul nostru strămoşesc. În Basarabia, în 1918, cu un pas înaintea românilor 
ardeleni, în condiţii mult mai dramatice decât acum, românii basarabeni aveau spiritul 
unionist activat încât  în Sfatul Ţătii (Altfel spus Parlamentul de atunci de la Chişinău) au 
votat Unirea cu Patria-Mamă, România.  Nu peste  mută vreme vor avea loc alegerile 
generale  din R. Moldova. Indiferent din ce partid  sunt unioniştii, sau fără de partid,  
integritatea lor morală poate  activa spiritul unionist în sufletul basarabenilor. În cazul 
acesta  în parlament va fi o majoritate unionistă şi prin votul majoritar unionist, calvarul 
poporului român din R. Modova va înceta. Nu există nici o îndoială că traiul împreună cu 
toti românii este mai bun, atât acum, cât şi pe calea lungă a istoriei. Mai trebuie să o 
spunem, fără ezitare, unii unionişti se cred unionişti, dar nu sunt, dacă le este frică  de 
conflictul cu partidele din care fac parte, sau de represaliile autorităţilor. Sau, tot atât de 
grav, de pierderea unor avantaje materiale. Acţiunea unificatoare este în totalitate pe 
cale paşnică, pentru binele  poporului român şi e vremea  să se înţeleagă aşa ceva, fără 
nici o reţinere. Calea  parlamentară, este calea legală şi sigură a unificării poporului 
român. Amintiţi-vă de Podul de flori. Pe cei mai tineri îi rugăm să citească, spre a fi 
documentati în legătură cu Podul de flori, Societatea Culturală-Bucureşti-Chişinău. 
Generaţia tânără are un rol decisiv. În dragostea tinerilor faţă de Neamul Românesc se 
află sursa de  energie necesară pentru a lămuri pe basarabeni să ceară  tuturor celor 
care vor să fie votaţi spre a ajunge în parlament, promisiunea că vor vota  pentru Unirea 
cu Patria-Mamă, promisiune publică făcută înainte de alegeri. Votul în parlament trebuie 
să fie la vedere, nu secret, spre a se şti dacă vor fi şi trădători ai celor care i-au votat. 
Ce cuvinte  fortificatoare, mângâietoare, de purtare de grijă, Mamă, Patria-Mamă! 
   Reţinem din rândurile primite din parte d-lui Ilie Bratu: 
                
  Vă trimit alăturate o scrisoare deschisă a unui bun prieten al Mişcării Unioniste din 
R.Moldova, un adevărat patriot (unionist) al Neamului Românesc  – Constantin 
Rusanovschi, basarabean de origine,  care a mai încercat s-o publice în mai multe ziare 
centrale, dar n-a reuşit... şi nişte sugestii, elaborate de  umila mea persoană, în vederea 
Reunificării Ţării. Consider că aceste documente  sunt de o actualitate  stringentă şi s-ar 
încadra perfect în contextul revistei Dvs De Ziua Naţională a tuturor  Românilor, cu 
promisiunea că vă voi trimite şi alte materiale, care reflectă activitatea noastră, dar şi  
greutăţile pe care le întîmpinăm, în speranţa că împreună vom izbuti! 
Doamne ajută! 
 
   Pe lângă activităţile publice ale unioniştilor e nevoie şi de analize pertinente. Din 
această categorie este şi studiul Elenei Cojocaru, Unele aspecte ale  mişcării 
naţionale din Basarabia: între speranţă şi deziluzie. 
   În Huşi s-a oficiat la altarul reunificării României-Asociaţia Pro Basarabia şi 
Bucovina filiala Huşi „Mihail Kogălniceanu”, în parteneriat  cu Liceul Cuza Vodă, 
Casa de cultură Alexandru Giugariu şi Biblioteca Mihail Ralea, sub coordonarea 
cărturarului şi eminescologului de înaltă clasă Theodor Codreanu, dimpreună cu fraţii 
din Basarabia, ei înşişi înscriindu-se între cărturarii de seamă ai culturii române, Nicolae 
Rusu, Vasile Şoimaru, Vlad Pohilă, Andrei Vartic, Ion Iachim, Iurie Vintilă, Sergiu 
Mandiş, Ion Găluşcă, Tudor Cându. Dar, este corect să citim reflectarea acestui 
eveniment în presă- articole semnate de Alina Darie şi Mihai Tufă. 
Cele de mai sus au sosit la noi după apariţia nr. închinat zilei de 1 Decembrie. Le-am 
propus spre publicare în nr. 25/26, din 15 ianuarie, astfel de activităţi fiind pentru toate 
zilele românilor, până la atingerea idealului sfânt al Reunificării Ţării. 
 
   Însuşi Eminescu, din eternitatea sa înscrisă în sufletele românilor, se bucură că de 
ziua  trecerii sale în veşnicie, în acest număr dedicat spiritului său iubitor şi unificator de 
ţară, se află şi pagini ale fraţilor noştri din Basarabia, pe care i-a iubit din tot sufletul. 
Vom propune spre publicare şi alte materiale care ne vor sosi de la fraţii noştri 
basarabeni. 

Societatea Culturală Bucureşti-Chişinău poate fi citită la nr. 12, 2007, la titlul 
Reîntregirea României. 
 
